На основу члана 14. Одлуке о манифестацијама и програмима у области културе од значаја за Град ("Службени лист Града Ниша", број 7/2012, 44/2015 и 115/16), члана 7. Правила о организацији и раду сталне манифестације Ликовна колонија "Сићево" (''Службени лист Града Ниша'', број 84/2005) и чланова 21. и 37. Статута Града Ниша ("Службени лист Града Ниша", број 88/2008 и 143/2016),

Скупштина Града Ниша, на седници одржаној \_\_\_\_\_\_2017. године, донела је

**Р Е Ш Е Њ Е**

**o oбразовању Савета манифестације**

**Ликовна колонија "Сићево"**

 **I** Образује се Савет манифестације Ликовна колонија "Сићево" (у даљем тексту: Савет манифестације), у следећем саставу:

1. Радмила Костић, дипломирани историчар уметности;
2. Миодраг Анђелковић, академски сликар;
3. Немања Јовановић, дипломирани ликовни техничар;
4. Јелена Стошић, академски сликар;
5. Олга Ђорђевић, академски сликар;
6. Слободан Ристић, академски вајар ;
7. Владимир Новаковић, академски вајар.

 **II** У свом раду Савет манифестације ће се у свему придржавати одредби из Одлуке о манифестацијама и програмима у области културе од значаја за Град и Правила о организацији и раду сталне манифестације Ликовна колонија "Сићево".

 **III** Мандат изабраних чланова је две године.

**IV** Доношењем овог решења престаје да важи Решење о образовању Савета манифестације Ликовна колонија "Сићево" (''Службени лист Града Ниша'', број 44/2015).

**V** Ово решење објавити у ''Службеном листу Града Ниша''.

 Број:

 У Нишу,\_\_\_\_\_\_\_\_\_2017. године

**СКУПШТИНА ГРАДА НИША**

 Председник

 Мр Раде Рајковић

 **OБРАЗЛОЖЕЊЕ**

 На основу члана 14. Одлуке о манифестацијама и програмима у области културе од значаја за Град ("Службени лист Града Ниша", број 7/2012, 44/2015 и 115/16), сталном манифестацијом управља Савет манифестације, који образује Скупштина Града, из реда стручних и јавних радника и познаваоца у области културе.

 Чланом 8. став 2. Правила о организацији и раду сталне манифестације Ликовна колонија "Сићево" („Службени лист Града Ниша“, број 84/2005) прописано је да Савет броји седам чланова које именује Скупштина Града. Став 3. истог члана прописује да је представник Галерије савремене ликовне уметности Ниш, по функцији, члан Савета, а став 4. истог члана да мандат чланова Савета траје две године.

 Скупштина Града Ниша на седници одржаној 08.06.2015. године донела је Решење о образовању Савета манифестације Ликовна колонија "Сићево". Мандат члановима савета истиче 07.06.2017. године.

 У циљу континуираног рада Савета манифестације Ликовна колонија "Сићево", приступило се благовремено припреми избора чланова у састав овог органа.

 У складу са Одлуком о манифестацијама и програмима у обаласти културе од значаја за Град и Правилима о организацији и раду сталне манифестације Ликовна колонија "Сићево", а на основу референци у раду, интересовања и искуства у праћењу одређене области, дати су предлози чланова Савета као у диспозитиву.

 Секретаријат за културу и информисање упућује Нацрт решења о образовању Савета даљу процедуру надлежним органима Града, на разматрање и одлучивање.

**Секретаријат за културу и информисање**

 **СЕКРЕТАР**

 **Небојша Стевановић**